LidanRubinov/Halacha-QA huggingface dataset:
שאלה: ביעור חמץ - טעם אמוני: הבנתי שיש לבער את יצר הרע מקרבנו לגמרי, ולאכול מצה שמבטאת את החירות. וזה כדי שנהיה חירותיים בפסח וכל שנה ושנה אנחנו נהיים יותר חירותיים ופחות משועבדים. אך אם החמץ מבטא את היצר הרע ואת השעבוד ואת הגאווה וכו. מדוע אנו אוכלים אותו במשך כל השנה? ובנוסף, הוא נמצא על שולחננו בסעודת שבת קודש?
תשובה: החיים שלנו דומים לחיים של ילד. גם ילד קטן בהתחלה הוא יונק חלב אם ולאחר מכן הוא מתרגל לאכילת מאכלים שונים עם טעמים שונים. המצה זה האוכל הראשוני התרכיזי והכי מאוזן. אולם החיים לא נשארים בצורה התרכיזית שלהם. הם על גבי האכילה והנקודה הראשונית הזאת פרוצים ומתעשרים בכל מיני טעמים ומינים. אדם שלא אכל מצה אז התרחבות של האכילה היא התרחבות שאין לה חוט שידרה שאין לה בסיס טוב. אין את האכילה הראשונית שעל גביה ניתן להעמיס את כל ההרחבה. אבל אדם שאכל מצה יש לו בסיס איתן שגם כאשר החיים מרחבים תמיד נשארת טעם המצה בפינו מקרינה מהאיזון שבה לכל מה שאנו עושים.
שאלה: לימוד תורה תוך כדי גיבוש בצבא: אני עומד לפני גיבוש ליחידה מסוימת שיימשך כמה ימים. אני רוצה לדעת איך עליי לנהוג בגיבוש בנוגע ללימוד תורה, מכיוון שאני משתדל כל יום ללמוד תורה, ובגיבוש הזה אין זמן לעצמך. כיצד עליי לנהוג?
תשובה: גם לימוד של דקות בודדות יש לו ערך גדול מאד אם אין יותר זמן.
שאלה: ריקוד בשבת לספרדי: רציתי לשאול האם לפי מו"ר אביך זצ"וקל מותר לספרדיה לרקוד בשבת קודש? והאם מותר בשבת מיוחדת כמו שבת כלה?
תשובה: יש שני סוגי ריקוד. יש ריקוד שהוא הסתובבות במעגל ויש ריקוד 'סוער' יותר, מורכב יותר. כשחכמים אמרו שריקוד אסור בשבת הם התכוונו לסוג השני. בסוג הראשון, אין שום בעיה.
שאלה: קריאה והשתחוות בתפילות יום כיפור: ראיתי שביום כיפור יש נשים שקוראות ומשתחוות עד הרצפה. באיזה חלק של תפילה צריך להשתחוות עד הרצפה?
תשובה: לך יקירה. שמחתי מאוד לקבל את שאלתך, ואשמח לענות עליה ועל כל שאלה שתרצי. אכן נהגו להשתחוות על הרצפה בתפילת ראש השנה וביום כיפור, ודבר זה אינו רגיל בשאר השנה. כדי שהשתחוויה זו תהיה נכונה, אנו פורסים על הרצפה משהו שיפריד בינינו לבין הריצפה שלא יהיה נראה כמשתחווה לאבנים, כפי שנהגו הגויים בדורות עברו. בתפילה אנו משתחוים כמה פעמים באופן זה. פעם בתפילת המוסף ביום כיפור, כשאנו אומרים בתוך חזרת השליח ציבור ואנחנו כורעים ומשתחווים ומודים. וכך בשני הימים. וכן ביום כיפור, ואז אנו גם כורעים באופן זה ר העבודה של הכהן הגדול ביום הכיפורים, במקום שכתוב במחזור שכורעים, וזה בזמן שהיו כורעים כל העם בבית המקדש, כשהכהן הגדול היה אומר את שם ה' המפורש. יקירה, אשמח לעזור לך עוד באופן ישיר, דרך האימייל שלי, הן בתשובות על שאלות והן בהכוונה והדרכה ובעזרה מעשית. היי חופשיה לשאול ולבקש ואשמח לעזור. הרב יצחק גרינבלט zahig1 gmail.com
שאלה: חימום אוכל במיקרוגל טרף: לרב במקום בו אני עובדת ישנו מיקרוגל בו מחממים כל אנשי המשרד, חילוניים ברובם, מה שאומר שהאוכל המחומם בו לא כשר (כמובן שאין הפרדה בין חלבי לבשרי). האם ניתן לחמם במיקרוגל זה? הבנתי שאפשר לחמם רק בכלי אטום לחלוטין. חיפשתי כלי כזה ולא מצאתי, כל הכלים לחימום במיקרו הם או לחימום בלי מכסה או עם חורי איוורור. האם אפשר לחמם בכלי לא סגור הרמטי אך עטוף בשקית אטומה או שאולי בכלי נירוסטה אותו אוטמים בניילון נצמד? אשמח לתשובתכם. :)
תשובה: העיקר הוא שהאוכל יהיה עטוף לגמרי. ניתן בשקית אטומה או בכלי שעטפת בניילון נצמד. ליתר ביטחון עדיף שתי עטיפות אטומות.
שאלה: לצאת ידי שמים על נזק: לרב, האם בכל אבות הנזיקין שפטרה בהן התורה כגון טמון באש או שו"ר ברה"ר. אם חייב לצאת מ"מ יד"ש?
תשובה: ישנם אחרונים שדנו בשאלה זו. החזון איש (ב"ק סימן ב' ס"ק ז') מסתפק האם הפטור על טמון באש הוא גם בדיני שמיים, או שמא חייב לשלם אם רוצה לצאת ידי שמיים (לצי"ש). נטייתו בסימן זה להקל ולומר שכיוון שהמזיק הפטור על טמון באש הוא בשוגג שאינו מתכוון להזיק, אז המזיק פטור גם בדיני שמיים. ואח"כ הוסיף לומר, שיתכן שבכל מקום שהתורה פטרה את המזיק מתשלומים, היא גם פטרה אותו בדיני שמיים (ואז יפטר גם במקרה שאינו לגמרי שוגג). לגבי הפטור האחרון החזו"א רק מסתפק, אבל לגבי טמון באש, בסימן ה' סק"ד הוא כותב בפשטות שפטור כיוון שהוא שוגג. לעומתו, הברכת שמואל (ב"ק סי' ב') סובר שבנזיקין ישנם שני חיובים. יש איסור להזיק הכולל חיוב בידי שמיים, ויש גם חיוב תשלומים. לכן לדעתו, כשהתורה פטרה טמון באש או כלים בבור, היא פטרה רק מהחיוב בתשלומים אבל האיסור להזיק והחיוב בידי שמיים נשארו. לכן המזיק חייב בלצי"ש על טמון באש ולא כדעת החזו"א. אמנם, לגבי הפטור על שן ורגל ברשות הרבים, הברכת שמואל סובר שהוא פטור גם בדיני שמיים. טעמו הוא שהתורה לא הטילה על הבעלים שמירה על בהמתם ברה"ר משן ורגל, ולכן אין עליהם שום חיוב, משא"כ בבור ואש ששמירתם שלא יזיקו כן מוטלת על מי שעשאם, ולכן החיוב בידי שמיים נשאר. הרב ניר סיני
שאלה: משמרות ללומדת סיעוד: בע"ה וחודש טוב. וחג שמח וכשר. כרגע אני עומדת לסיים לימודי אחיות, ורציתי לשאול 2 שאלות. א. האם מותר לי בתור סטודנטית לאחיות ליסוע למשמרת בשבת? כאשר אין לי סמכויות של הצלת חיים אלא יותר עזרה לצוות ומדידת לחצי דם? (בשבת יש גוי של שבת שמבצע את הפעולות כגון הדלקת מכשיר אלקטרוני ורישום, אז עיקר הבעיה זה המרחק -הנסיעה והחזרה לבית חולים. האם זה משנה אם אני באה מרצוני או אם מחייבים אותי להגיע בלית ברירה? ב. לרב יש תפילות יפות שאנחנו נהנים מהם מאוד. האם יש גם תפילה ללומדת אחיות? שנצליח ללמוד היטב, ולהיות אחיות טובות ומקצועיות? יברכך ה וישמרך.
תשובה: אם את חלק מהתקן של הצוות הרפואי ועליך סומכים במערך החירום, מותר לך לנסוע. אם מדובר סתם על לימוד לקראת העתיד ובדיקת המסירות שלך לעבודה וכד', אסור לך לנסוע. בנוגע לתפילה, את יכולה להתפלל את התפלה שתוקנה עבור הרופאים. גם האחיות מבחינת תיפקודם נחשבות כרופאות.
שאלה: מעשר כספים - דמי שדכנות: נודע לי שצריך לתת דמי שדכנות ועל כן מלבד המתנה לשדכנית נתנו לה עוד 1000 שקלים. האם אפשר להחשיב זאת ממעשר כספים?
תשובה: מעשר כספים לא ניתן לתת לדברים שצריך לתת. ובכל אופן, גם אם הוספתם לתת לה יותר, אם היא לא מוגדרת כעניה לא ניתן לתת לה ממעשר כספים.
שאלה: מצאתי חמץ בפסח : אם מצאתי חמץ בפסח או לאחר זמן האיסור מה אעשה איתו?
תשובה: עליך לשרוף אותו. אם מצאת בחג או בשבת, יש לכסות אותו בכלי עד למוצאי החג או השבת ואז לשורפו.
שאלה: דירה השייכת לי ואיני גר בה - חיוב מכירת חמץ: דירה השייכת לי ואיני גר בה זה תקופה, האם אני חייב למכור את החמץ? ייתכן שגרים בדירה אנשים שאני חושש שלא ימכרו את החמץ שלהם.
תשובה: מוכרים חמץ השייך לך ולא את הדירה. במכירת חמץ אתה מוכר את כל החמץ שנשאר לך. האחריות על החמץ בדירה השכורה היא על השוכרים ולא על בעל הבית.
שאלה: מסורת אבות: האם אשכנזי שלומד סוגייה לעומקה ולמסקנה נוטה לפסוק אחרת מהמ"ב מחוייב לפסקי המ"ב? אם כן, אז איך המ"ב או הגר"א לפעמים חלקו על הרמ"א ואיך רבנים בני זמננו פוסקים לפעמים שלא כמו המ"ב?
תשובה: מי שגאון בדרגה של הגר"א והמשנה ברורה יכול לחלוק על הרמ"א, אך לא כל אחד יכול לחלוק על הפסיקה שהתקבלה לפי סברותיו.
שאלה: ביעור חמץ בשריפה: כששורפים את הלחם בביעור - אין בזה משום ביזוי של הלחם, והרי הלחם הוא מאכל שצריך לנהוג בו כבוד?
תשובה: יש מצווה לבער את החמץ ולכן אין בזה ביזוי אוכלין. בזמן שהיו אוכלים תרומה היה מצווה לשרוף תרומה שהיא חמץ למרות שסתם כך יש איסור לאבד תרומה.
שאלה: כשרות פיצוחים מחו"ל: 1. פיצוחים המיובאים מחו"ל על אלו דברים יש לבדוק בהם (לא מבחינת תולעים וכו ) בעניין תרומות ומעשרות או דברים נוספים. 2. האם ידוע לכם בפועל מניין באים הקשיו, פיסטוקים, שקדים, אגוזים ובוטנים, האם הם מהארץ או מחו"ל?
תשובה: וברכת ד' א. קשיו, פסטוקים, לוזים. מיובאים. לעומת זאת רוב הבטנים מהארץ ולגבי שקדים יש הרבה תוצרת הארץ אבל יש גם ייבוא. ב. בכל גידולי הארץ צריך להפריש תרו"מ. חג שמח, בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חול המועד פסח: 1.באילו ימים בחול המועד פסח אסור לעבוד, אם בכלל? 2.האם בחול המועד פסח מותר לכבס, להתגלח ולהסתפר? 3.האם מותר לקנות דברים שהם לא בסיסיים בחול המועד פסח?
תשובה: 1. בכל ימי חול המועד לא עובדים אלא אם מדובר בדבר האבד. 2. שלושתם אסורים. מותר לכבס לילדים. 3. יש לקנות לפני החג. אם זה דבר שלא ניתן לקנות אותו קודם לכן או שיש כאן הזדמנות לרווח יהיה מותר. מוצרי מזון וכד' מותר לקנות לצורך החג.
שאלה: אכילת אורז בפסח לאשכנזים רגישים לגולטן: הרב רציתי לברר, האם לאשכנזי הרגיש לגלוטן מותר לאכול אורז בפסח? אורז הוא אחד המאכלים העיקריים של הרגישים לגלוטן וחסרונו מהווה קושי משמעותי, בעיקר בפסח.
תשובה: חולי כרסת חייבים לאכול קטניות בפסח כולל אורז אולם יש לברור היטב לפני הפסח.
שאלה: החלפת נטלת ידיים מחרסינה: לרב, האם יש להחליף לפסח נטלת ידיים מחרסינה, המשמשת לנטילת ידיים לכל השנה? ב מראש.
תשובה: לא. רק לנקות היטב.
שאלה: קמחא דפסחא ומתנות לאביונים ממעשר כספים: האם ניתן לחשב קמחא דפסחא ומתנות לאביונים כמעשר כספים?
תשובה: מתנות לאביונים אין לתת ממעשר כספים. קמחא דפסחא אפשר.
שאלה: חלב מפרות שאינן כשרות: ראיתי תוצאות של בדיקה שהעלתה שרוב הפרות שמיועדות לחליבה כיום, הינן טריפות ולכן החלב שלהן לא כשר, האם זה נכון?
תשובה: היו על נושא זה דיונים בכינוסי רבנים, המצב כיום הוא ר ולא צריך לחשוש.
שאלה: אכילת קמח מצה: לנוהגים לא לאכול מצה 30 יום לפני החג, מותר לאכול בזמן הזה מוצרים העשויים מקמח מצה (לדוגמה דגני בוקר)?
תשובה: מותר
שאלה: אבקת מרק בכשרות מהודרת לפסח: מדוע אין אבקת מרק בכשרות הכי מהודרת? אם אנו מתארחים בליל הסדר, האם אפשר לאכול אוכל שבושל עם אבקת מרק (חתם סופר בני ברק) כשאנו בדרך כלל לא אוכלים את זה (אפשר לא לאכול אבל המארחת אומרת שאחרים ירגישו כאילו שיש פה בעיה בכשרות שלה. אבל אם זה מאוד חשוב ויש סיבה הלכתית היא תכין לכולם בלי אבקת מרק מה שפחות טעים להם).
תשובה: המהדר צריך לדעת למה הוא מהדר, מה הבעיות שישנן ומדוע הוא מעדיף את הידור על מה שאינו מהודר. מה הבעיה באבקת מרק?
שאלה: סעודת ראש חודש ארוכה: קיימתי סעודת ראש חודש מהצהריים עד אחרי צאת הכוכבים, האם בברכת המזון עליי לומר יעלה ויבוא?
תשובה: כן. (משנה ברורה תכד, ב)
שאלה: חזרת למרור ומיקומה על קערת הסדר: ראיתי בתשובות כאן שיש להעדיף את החסה לאכילת מרור במקום החזרת (אם כי אני רואה שזו מחלוקת) בכל אופן - שתי שאלות: 1) השנה בע"ה נערוך את הסדר בבית פעם ראשונה. בבית הוריי תמיד היינו אוכלים חזרת. האם יש חשש לנטישת תורת אמי, אם נאכל חסה למרור? 2) אם נאכל חסה - האם עדיין יש לשים חזרת על קערת הסדר כחלק מ-6 הפריטים? וחג שמח!
תשובה: חזרת בלשון המשנה היא החסה והיא עדיפה. אין כאן נטישת מנהג. אדרבה, כך ראוי לכתחילה. אפשר להניח במקום הנקרא בטעות "חזרת" גם חריין ואין חובה לאוכלו.
שאלה: ללמוד אומנות במוזיאון ישראל: בתי בת 15, לומדת כיום במסגרת דתית (אולפנת נווה רוחמה). במקביל, היא משתתפת בחוג אומנות ומאד יצירתית ומוכשרת בתחום. משכך, היא רוצה לשלב זאת במסגרת הבגרות אך האפשרות היחידה היא ללמוד 5 יח"ל במוזאון ישראל במסגרת מעורבת כאשר היא תמקד את המטרה ללימוד בלבד. האם יש היתר לשלב חוג אקדמי בכיתה מעורבת במשך ארבע שעות שבועיות המתכנסות ליום אחד בשבוע אחרי צהריים?
תשובה: אני מבין את הרצון להתפתח בתחום האמנות למי שמתאימה לזה. אך קשה להמליץ לעשות זאת במקום שיש חשש ואפילו שהוא חשש קטן שמא המפגש במסגרת מעורבת יביא לתוצאה לא רצויה. רק מי שמכיר היטב את הבת ויודע בבטחון שלא תיהיה כל תוצאה שלילית יכול להמליץ על כך.
שאלה: הלוואה מהבנק סכום נמוך: אני לוויתי מהבנק סכום של 3000 ש"ח ויש לי עליו ריבית נמוכה, האם זה מותר או אסור? ואם אסור, האם אני צריכה להלוות כסף מגמ"ח ולהחזיר את ההלוואה לבנק?
תשובה: בדרך כלל יש לבנקים היתר עיסקה ולכן מותר להם לקחת ריבית.
שאלה: אותיות ספרדיות ואשכנזיות בספר תורה: האם מותר לכתוב בספר תורה חצי אותיות אשכנזיות וחצי אותיות ספרדיות?
תשובה: לכתחילה לא נכון לעשות כך, אם כי בדיעבד אם עשו כך ספר התורה לא נפסל.
שאלה: מצות העשויות מכוסמין: האם מותר לאכול בפסח מצות שעשויות מכוסמין, והאם יוצאים בזה ידי חובה בליל הסדר? (כפי ידיעתי יש כוסמין ויש כוסמת וזה 2 דברים שונים).
תשובה: מותר לאכול מצות העשויות מכוסמין ויוצאים בהם ידי חובה בליל הסדר. כוסמין הוא ממשפחת הדגניים וכוסמת ממפחת הקטניות.
שאלה: מעשר מלימונים: יש לי עץ לימונים ובו כמה וכמה לימונים שאיני יודע מתי חנטו. איזה מעשר עלי להפריש ממנו?
תשובה: וברכת ד' א. זמן החנטה בחורף של הלימון הוא כ-9 חדשים. כך שלימון הנקטף כעת הוא חנט עוד בתש"ע. ב. יש ספק האם הקובע הוא חנטה או לקיטה. ג. על כן יש להפריש גם מעשר שני וגם מעשר עני בפירות הדר. אומרים את שתי הנוסחאות אבל נותנים רק שנה אחת. זה יכול להעשות על ידי הסכם עם העני על שנתיים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות ועוד: לרב! כמה שאלות: א. האם קפסולות ללא טעם צריכות הכשר לפסח? ב. אני אוכל לפעמים אצל משפחה דתית אבל לא ידוע לי בדיוק רמת הידע שלהם בהלכה. במידה ואני לא רוצה לדבר איתם על הנושא- האם אפשר לאכול ירוקי עלים או מאכלים שמכילים אותם? האם אפשר לאכול עוף? אצל אותה משפחה בקידוש הבעל שותה פחות ממלא לוגמיו- רק טועם, האם מוציא יד"ח בדיעבד? ג. האם מותר מעיקר הדין לקנות בשוק ירקות ופירות ללא כשרות? מה עושים איתם? מעשרים ללא ברכה? האם חוששים לערלה?
תשובה: ב. קפסולות ללא טעם מותרות ג. עוף הנמכר בחנויות הוא כשר השתדל להימנע מאכילת עלים עצמם תערובת כשרה בשעה"ד אין צורך שהמקדש ישתה בעצמו את רוב הכוס אם הוא מחלק את היין גם לאחרים ד. ירקות ופרות יש לעזר פרות יש לוודא שהם ממין שאין בו אחוז גבוה של ערלה יש רשימות ברבנויות וכנראה גם באינטרנט
שאלה: כזית מצה לחולה צליאק: האם חולה צליאק (חולה שאסור לו לאכול קמח), חייב בכזית מצה בפסח?
תשובה: ניתן להשיג כיום מצות מיוחדות לחולי צליאק.
שאלה: ספרות חילונית לילדים: בתור הורים לילדה בת 7 חודשים יש לנו שאלה מה הדין לגבי: 1 - תמונות צעצועים של בעלי חיים טמאים. 2 - ספרות ילדים - חילונית. 3 - מוזיקת ילדים חילונית. יש לציין שאני הוא זה שקצת מקפיד על זה וזה קצת גורם צער לאישתי. לכאורה היא חושבת שאני מוחק תרבות שלמה שהיא רוצה להיות מחוברת אליה. א: מה הגדר ההלכתי? ב: האם ישנה צורה בה אוכל לדבר איתה להסביר לה על חשיבות הקדושה של הנשמה?
תשובה: א. אין בעיה להראות לילד גם חיות טמאות, הם חלק מבריאתו של הקב"ה. הילד יפגש עם חתולים וכלבים במשך חייו וצריך ללמד אותו מזה חתול וכד'. בנוגע לספרות חול, כשמה כן היא. יש לנו בחיים חול וקודש. ודאי שעיקר חיינו הם הקודש אבל אנו לא מחרימים את חיי החול כל עוד שהם טפלים והם מתאימים לחיי הקודש. לכן כל ספרות חול שהיא טהורה נקייה ואין בה טומאה ועיוותים שבני אנוש הלבישו עליה, אין בעיה בכך שהיא באה מאנשים שיש להם דרך ארץ ואין להם תורה. כך גם בנוגע למוזיקה חילונית, כל עוד שהיא מתארת דברים שנוגעים לדרך ארץ והדברים הם פשוטים תמימים ללא העקמומיות של בני אנוש אזי ניתן לשמוע שירם אלו. קלטת 100 שירים לילדים קטנים היא בחינת דרך ארץ שקדמה לתורה ואין בעיה להשמיע שירים אלו לטף.
שאלה: אכילת קטניות בפסח לספרדי: ספרדי שמתפלל אצל אשכנזים ולא אצל ספרדים, האם נחשב כשייך לקהילה האשכנזית ויהיה אסור בקטניות? יש רבים ששואלים זאת.
תשובה: ספרדי המתפלל בביכנ"ס אשכנזי לא נחשב משום כך לאשכנזי.
שאלה: מפגשי היכרות בשנת אבל: אני בשנת אבלות על אימי ע"ה, האם מותר לי במסגרת היכרות למטרת נישואין פרק ב לצאת לטייל,להפגש בבתי קפה?
תשובה: מותר
שאלה: רישיון לתוכנה לשם מסחר: הרב, אני יודע שהרב מתיר להוריד תוכנות לשימוש עצמי, אך לשימוש מסחרי בוודאי צריך לקנות את התוכנה. ברצוני לעשות קליפים של תמונות עם תוכנה שניתן להוריד באינטרנט. כדי להתחיל את המיזם אני רוצה להכין כמה קליפים דמו ואותם לפרסם כדי לראות אם יבואו אנשים. האם מותר לי לעשות את אותם קליפים עם תוכנה שהורדתי באינטרנט מבלי לקנות את הרשיון? כמובן שאם אנשים יפנו אלי אז אקנה את התוכנה במלואה ורק אז אעשה אתה מסחר, אבל השאלה האם מותר לעשות את הפרסום עם תוכנה שהורדתי באינטרנט בלי רשיון. מראש
תשובה: העקרון הוא שלצורך עצמו מותר ולצורך מסחר אסור, כי הזכויות יוצרים זה שלאדם אסור להרוויח מזה כסף. במציאות שציירת, זה גולש לתחום המסחרי למרות שזה לא מסחר ממש, ואם אתה רוצה להיות אדם ישר- אל תעשה את זה.
שאלה: ביקור עם שותף נוצרי בכנסיה: שותף שלי לעבודה (גוי) מגיע לארץ לצורך עניני עבודה. מקובל שכאשר מגיע אדם לשהות של תקופה בארץ המארח שלו, במקרה הזה אני, עושה לו סיור בירושלים בעיר העתיקה. רציתי לשאול, האם מותר לי בסיור הזה לקחת אותו ולהראות לו גם מקומות של ע"ז, רח"ל, והאם מותר לי להיכנס אתו למקומות כאלה? אני שואל על מקומות כמו כנסיית הקבר או הכנסייה הלותריאנית. יש לציין שסיור מעין זה יכול לגרום לחיבור יותר טוב בינינו ולשיפור היחס שלו ליהודים הנמצאים בארץ ישראל. אני מראה לו כמובן גם את המקומות הבאמת קדושים ומסביר לו על התורה שלנו ועל המצוות וכו. חשוב לי לקבל תשובה כנה ולדעת האם יש חילוק בין סוגי כנסיות ומקומות שניתן להיכנס אליהם ומקומות שאסור להיכנס אליהן מבחינת סוגי כנסיות. כמו כן, חשוב לי לציין שאני נכנס לשם לא בגלל שאני רוצה או שזה מעניין אותי אלא רק מתוך רצון להתחשב בו ולהראות ושיהיה לו נחמד בארץ כי זה מקדם אינטרסים שיש לי בעבודה. אני גם לא יכול לקחת אותו לסיור ולקחת אותו רק למקומות שקדושים ליהדות ולהתעלם מכך שהוא נוצרי, אף על פי שכמובן הוא לא עובד ע"ז אלא הוא נוצרי חילוני.
תשובה: אינך צריך להתעלם מדתו. אתה יכול להסביר לו מדוע אינך יכול איתו לכנסיה, הוא יבין.
שאלה: עבודה נוספת ללא ת : ראובן הסכים לעבוד אצל שמעון (הסכמה בע"פ) בעבודה x בעבור שכר x. כשהגיע ראובן למקום העבודה התברר כי הוטל עליו תפקיד נוסף שבעבורו מקובל באותה חברה לשלם תעריף נוסף ושונה, האם ישנו סמך בהלכה שעל פיו ראובן יכול לתבוע משמעון להוסיף לו לפי המקובל בעבור התפקיד הנוסף? ב. בגלל סירובו של שמעון להוסיף לראובן, עזב ראובן את העבודה (בהסכמה) מוקדם מסיום העבודה, (העבודה בקבוצה ומוגדרת בתקופה קבועה ומוסכמת) האם ישנו סמך בהלכה לראובן לתבוע גם על כך את שמעון?
תשובה: ממה שכתבת בשאלה ש"בעבורו מקובל באותה חברה לשלם תעריף נוסף ושונה" משתמע שבחברות אחרות תפקיד זה כולל התפקיד שהמעסיק דורש ממך. אם אכן זה המצב, אז המעסיק יוכל לטעון שהעסיק אותך לפי התנאים בחברות אחרות כך שהעבודה כוללת את התפקיד הנוסף. ודאי שכך הדין אם בכל המקומות זה כך, אבל אפילו אם יש מקומות שנוהגים כך ויש אחרת, בכל זאת טענתו של המעסיק היא טענה. אם יש מנהג שעבודה כזו אינה כוללת את התפקיד הנוסף אז אין טענת המעסיק טענה. כמובן,שאם טענת המעסיק מתקבלת אין ראובן יכול לתבוע את שמעון דבר עבור כך שעזב את העבודה מוקדם מסיומה. מקורות: ב"ב צב עמוד א וב נפסק בשולחן ערוך חושן משפט סימן רלב סעיף כג. אין הולכין בממון אחר הרוב והמוכר שהוא המוחזק יכול לטעון שמכר לשחיטה אף על פי שבזה המקום קונים לחרישה. והוא הדין כאן המעסיק יכול לטעון שסיכם עם השכיר לפי אלו שכוללים התפקיד הנוסף בכלל עבודה זו. הרב אריה הלברשטט בשם ראש הכולל הרב ברוך פז
שאלה: שימוש בגנרטור בחג: האם יש בעיה להדליק גנרטור לפני החג בשביל תאורה במהלך החג? האם מותר להוסיף דלק במהלך החג (לפני שנכבה)?
תשובה: מותר.
שאלה: מעשר כספים מהחזר נסיעות: האם הסכום שאני מפרישה ממנו מעשר כספים כולל גם את הכסף שאני מקבלת להחזרי נסיעות? (שהוא יוצא אצלי סכום של כ- 1 4 מהמשכורת.)
תשובה: לא צריך לתת מעשר כספים מהחזר נסיעות.
שאלה: מחזור עלוני שבת שיש בהם שם ה : א. האם לדעת הרב יש לגנוז עלון שבת אם מופיע בו אחד מהשמות הקדושים? ב. אם מדובר בספק, האם ניתן להקל?
תשובה: לכתחילה צריך לגנוז.
שאלה: כלאיים בעגבניות: נודע לי שאפשר למנוע הופעת מזיקים מסוימים בעגבניות אם שותלים בין הצמחים שתילי טגטס, שהוא פרח נוי, האם אין כאן חשש כלאיים? במידה ומותר, מהו המרחק המינמלי האפשרי לשתילה בין שתילי העגנניות לפרחי הטגטס? האם מותר לנכש בחול המועד עשבים העומדים להפיץ זרעים? אין בכך נזק מידי אבל זה חוסך טרחה רבה לעתיד. בברכת התורה והארץ, ופסח כשר ושמח.
תשובה: וברכת ד' מותר לגדל טגטס בין עגבניות למניעת מזיקים. (תשובה מפורטת עם מקורות נשלחה לדואר של השואל). חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: חרדל - קטניות או לא?: האם מותר לאשכנזי לאכול חרדל בפסח? ומה לגבי תבלינים המכילים גרגירי חרדל? האם לאישתו שהיא בת עדות המזרח מהבית מותר יהיה לאכול? ולילדיו שחלקם קצת מעל גיל 6?
תשובה: חרדל הוא קטניות.
שאלה: בישול גויים במסעדה: האם מותר לספרדי לאכול במסעדה בה מבשל גוי? אם מבקשים מהיהודי שיבשל האם מותר (באותם כלים)? האם יש הבדל בין בשר למאפים, כגון: פיצה?
תשובה: גם לאשכנזים אסור לאכול במסעדה בה בישל גוי, אלא אם כן יהודי הדליק את האש. לספרדים גם אם יהודי הדליק את האש אסור לאכול עד שיהודי יבשל את האוכל. הכלים צריכים הגעלה. במאפים גם לפי הספרדים מספיק שיהודי ידליק את האש.
שאלה: אבטחת משרד ממשלתי בשבת: האם מותר לעבוד באבטחה של משרד ממשלתי בשבת, גם אם אני לא מאבטח אנשים מהמשרד אלא את המשרד עצמו וכל מה שכלול בתוכו? ומה בנוגע לנסיעה בשבת אם אני גר ביישוב וצריך לעבוד בירושלים?
תשובה: מותר לך לעבוד באבטחה של המשרד, את הנסיעות עליך לעשות בעזרת נהג שאינו יהודי.
שאלה: ניקיון שעון יד לפסח: שאלתי היא על שעון יד, כאשר השעון נמצא על היד הוא "משתתף" בהרבה פעולות שהאדם עושה ביום-ביום. חלקם, כמובן, מעורבים בחמץ, כגון אכילה, בישול וכד. החשש הוא שכשעוסקים בקמח, למשל, הוא חודר לחריצים שבשעון-יד (בגוף השעון וברצועה) ובעת הקוב ששוטפים ידים כלים המים ניתזים אף הם לחריצים אלו ונמצא שנוצר שם חמץ, האם יש לטרוח ולנקות ע"י הסרת הברגים ופירוק החלקים או שעדיף לקנות שעון זול לימי הפסח? (השאלה נוגעת לאלה שאינם מסירים השעון בפעולות הנ"ל.)
תשובה: אין לחשוש לזה, ורק אם תעבוד בהכנת אוכל לפסח רצוי שתסיר את השעון בזמן העסק באוכל הכשר.
שאלה: בית קפה שפותח בשבת?: האם קפה הפוך שנקנה בבית קפה שפתוח בשבת כשר? למקום אין תעודה אבל הוא שייך לרשת שרוב סניפיה כשרים. האם כשר הקפה בחנויות נוחות של תחנת דלק (לחנות אין תעודת כשרות והיא פתוחה בשבת) כאשר הקפה מוכן מטבליות כשרות? אני שואל שאלות אלו, כי אמרו לי ש"קפה כשר בכל מקום", ואני לא בטוח בזה. ובנוסף עצם זה שהחנות פתוחה בשבת לא יכול לגרום לכך שבישלו אותו או הכינו משהו שקשור אליו בשבת וזה יפגום את כשרותו (כאוכל שבושל בשבת?). שאלה נוספת שיש לי, הורי אשכנזים ושומרים 6 שעות בין בשר לחלב. אני מעוניין לשמור 3 שעות במנהג הייקים. האם זה אפשרי לחרוג ממנהגם? האם אני צריך התרת נדרים?
תשובה: 1. כלים שהשתמשו בהם בשבת לבישול צריכים להכשיר אותם. אם כן, לא ניתן לשתות קפה במקום שפתוח בשבת. 2. מאחר ומנהגם לשמור שש שעות וכך גם כתבו הפוסקים, עליך להמשיך במנהגם.
שאלה: הגעלת השיש במטבח: בהגעלת השיש במטבח קראתי שצריך לערות עליו מים רותחים מקומקום חשמלי. הרב שם בהלכות, דרש שהקומקום יהיה מבעבע, ז"א שהכפתור יהיה לחוץ כל הזמן, ולפני שהקומקום יתרוקן וישרף יש לנתקו מהחשמל. האם לי,כספרדי,יש אפשרות לערות מקומקום זה גם בלי ללחוץ כל הזמן על הכפתור וזה יחשב לי כעירוי מים רותחים?
תשובה: אם רבכם דרש שהקומקום ימשיך לרתוח עליכם לקבל את הוראתו. למרות שמעיקר הדין יש הסבורים שעדיף להשתמש בברזל מלובן (כגון: מגהץ חם שאינו מחובר לתקע) יחד עם עירוי המים הרותחים.
שאלה: מוצרי טיפוח בפסח: ראיתי פה תשובה כי מותר להשתמש משום שפסול לאכילת כלב. האם גם שפתון כלול בזה?
תשובה: לא, שפתון בא במגע עם הפה והוא מיוצר מחומרי טעם שראויים לאדם, ולכן אם איננו כשר לפסח אסור בזמן החג.
שאלה: חמץ בעין בארונות המטבח: האם ניתן להשאיר בארונות המטבח חמץ בעין כשהם סגורים בפסח ללא אפשרות פתיחתם עם שלט "חמץ-מכור לגוי"? האם יש הבדל אם שומרים אותם בבית או במחסן?
תשובה: אם הם נשארים, בין בבית בין במחסן, יש לבצע מכירת חמץ. אחרת, יש בזה כמה וכמה איסורים. ואם ביצעת מכירת חמץ מותר להשאיר גם בארון סגור בבית, ואף על פי כן אם הוא חמץ גמור ראוי לבערו קודם פסח.
שאלה: חמץ שנמצא בפסח: לכבוד הרב שליט"א ראיתי תשובת הרב שליט"א שהמוצא חמץ בפסח צריך לשורפו. שאלתי היא, לפי מה שנוהגים היום למכור את כל החמץ הלא החמץ שייך לנכרי ולכאורה די בהכנסתו למקום המכור. ואף שאין נוהגים לכתחילה למכור חמץ גמור אבל ודאי המכירה חלה גם עליו. וגם אם הדבר בספק, הלא גזל עכו"ם אסור מהתורה. ב מראש
תשובה: אם החמץ נמצא בפסח במקום שלא הוכן למכירה - לא חלה עליו המכירה ויש לשורפו, כי האדם שמצא אותו קנה אותו ברגע שהרימו, ובתוך פסח אין שום אפשרות למכור או להכניס למקום מכור וחייבים לשרוף.
שאלה: כלים בפסח: אנו ספרדים הנוהגים לפי שיטת הרב עובדיה יוסף שליט"א. 1. יש לי כוסות זכוכית וחרס קרמיקה שאני לא יודעת אם היו בשימוש בעבר. אם כן אז לשתית מים, קפה נס קפה, תה - וגם לא כולם, אני רק לא יודעת מה היה בשימוש ומה לא כי הם דומים (וגם זה היה בשימוש פעם-פעמיים בלבד!). האם ניתן להשתמש בהם בפסח? צריך לנקותם? אם כן, איך? 2. האם ניתן לשמור תבלינים, אבקה לסחלב, מרציפן, סירופים למיניהם,קמח סוג של קמח אחר - שלא בא במגע עם מים (לא יודעת מה השם שלו) וכד - למכור ולהשתמש לאחר הפסח או שעדיף לזרוק? (הכמויות לא כ"כ גדולות - בד"כ עד כחצי קילו)
תשובה: 1.צריך לנקות הכל, אבל אין להשתמש בכלי החרס או הקרמיקה ויש להצניעם במקום שלא מגיעים אליו. דעת הרב עובדיה שליט"א להקל רק בכלי זכוכית ובשום אופן לא בחרסינה או קרמיקה. 2.תבלינים ניתן לשמור וכן אבקת סחלב ומרציפן. קמח מכל סוג חייבים לזרוק ורצוי גם סירופים שבד"כ בארץ מיוצרים מחמץ.
שאלה: מכירת חמץ- כיצד אפשר להימנע?: לכבוד הרב, ה יאריך ימיו בטוב ובנעימים, שימשיך לזכות את ישראל וללמדם תורת ה. אנחנו מעונינים להמנע ממכירת חמץ השנה (על אף שגלויה וידועה הכרעתם של גדולי ישראל לאורך הדורות בצדקתה של המכירה, מכל מקום רצוננו במידת האפשר להדר בכך), חמץ גמור נאכל נבער (או נתן לארגון חסד שמרכז חמץ גמור) לפי מה שהבנתי, עיקר הבעיה היא במכשירים מסויימים כגון טוסטר, וכן לגבי תרופות ותכשירי קוסמטיקה. שאלותינו הן: 1. מה דין הטוסטר? האם ניתן לנקותו עם סבון ובכך לפגום את החמץ, והפירורים קטנים מכזית. (כמובן שלא נשתמש בו בפסח, השאלה לגבי איסור המצאות וראית חמץ בפסח) 2. האם צריך לעבור על כל התרופות ולבדוק האם מכילים חמץ, ואם כן אין ברירה אלא למכור? או שנפסלו ממאכל כלב וכל עוד לא משתמשים בפסח אין איסור לקיימם. 3. תכשירי קוסמטיקה ודאודורנט- אותה שאלה כמו בתרופות. 4. מה דין מוצרי אוכל שאינם חמץ גמור אך שומשו בקרבתו, כגון: קטשופ, ממרח שוקולד וכדו. ובכלל מוצרים שאינם חמץ אך אין עליהם הכשר לפסח? 5. האם יוצא שכרנו בהפסדנו, שיתכן ונחמיר במכירת חמץ, אך נפסיד את שיטת ה מגן אברהם - שיש לבער גם חמץ פחות מכזית? בברכת פסח כשר ושמח!.
תשובה: אין מצוה למכור חמץ אלא לחסלו או לבערו. גם המוכרים חמץ נמנעים מלמכור חמץ גמור, המכירה נעשית ליתר בטחון. 1. טוסטר, מנקים היטב מנערים ממנו את כל הפירורים אפשר ע"י פן וכדו'. 2-3. תרופות ותכשירים שאין להם טעם מותרות בהשהיה. 4. מוצרים המכילים חמץ, יש לאוכלם עד ערב פסח או לבערם.
שאלה: שאלה בדיני גניבה: אדם שלקח אוכל שתיה מאולם ללא רשות מבעלי האירוע או האולם, האם מותר להנות מדברים אלו? ואם זה יין האם אפשר לעשות קידוש עליו?
תשובה: לא, אסור להנות ואין לברך.
שאלה: כבד עוף שלא הוכשר: בית סבתי הוא בית שנחשב מסורתי. שמתי לב שהם טיגנו את הכבד ללא צלייתו קודם לכן. אני לא יודע באילו צלחות הוא נאכל מתוך עשרות רבות של צלחות שיש בבית. יש סיכוי סביר שהתנהלות זו עם כבד נמשכה מס שנים. האם יש צורך לזרוק להטביל להגעיל את כל הצלחות, כלי ההגשה והסכו"ם (מדובר במאות רבות של פריטים) או שיש אולי פתרון אחר?
תשובה: צריך להכשיר את הכלים שבהם טוגן או בושל הכבד
שאלה: שתילה ועבודות גינה בחול המועד: האם מותר לישתול שתילים או לעבוד בגינה בחול המועד?
תשובה: מותר רק להשקות לפי הצורך.
שאלה: מתנה לחג לאבלה: האם מותר לבעל שאשתו אבלה על אביה בתוך השנה לאחר שלושים לקנות לה מתנה לחג?
תשובה: לא. אך הוא יכול לומר לה שרצה לקנות לה ובגלל האבלות הוא ידחה את הקניה למועד אחר.